Na temelju članka 118. Zakona o odgoju i osnovnom obrazovanju u osnovnoj i srednjoj školi

članka 58. Statuta Osnovne škole Antuna Bauera, Vukovar Školski odbor Osnovne Antuna Bauera

(u daljem tekstu: Škola) na sjednici održanoj dana 28. rujna 2017. godine donio je

POSLOVNIK O ODRŽAVANJU

ELEKTRONIČKE SJEDNICA

Članak 1.

Sjednica Školskog odbora može se u hitnim situacijama te posebno opravdanim razlozima održati elektronskim putem. U slučaju održavanja elektronske sjednice u pozivu za sjednicu koji se dostavlja svim članovima na njihove e-mail adrese uz dnevni red određuje se početak i završetak elektroničke sjednice, a u tom se vremenu članovi Školskog odbora očituju elektronskim putem.

Elektronička sjednica može se održati pod uvjetom da je najmanje 4 člana Školskog odbora putem elektroničke pošte ili na drugi odgovarajući način Osnovnoj školi Antuna Bauera potvrdilo primitak poziva za održavanje elektroničke sjednice.

Članak 2.

U slučaju da se bilo koji član Školskog odbora ne složi s načinom održavanja sjednice na način iz članka 1. ovog Poslovnika dužan je o tome bez odgađanja uz obrazloženje razloga neslaganja, a najkasnije u roku od 24 sata od potvrde primitka poziva, elektroničkim putem izvijestiti predsjednika Školskog odbora. U tom slučaju sjednica će se održati redovnim putem.

Ukoliko se ostvare pretpostavke iz stavka 2.članka 1. ovog Poslovnika i ukoliko, u roku i na način iz prethodnog stava ovog članka, niti jedan član Školskog odbora ne iskaže svoje protivljenje održavanje elektroničke sjednice ista će se održati sukladno odredbama ovog Poslovnika.

Članak 3.

Na elektroničkoj sjednici Školski odbor može donositi odluke iz svoje nadležnosti osim odluke o imenovanju i razrješenju ravnatelja .

Članak 4.

Kod održavanja elektroničke sjednice, članovi Školskog odbora dužni su se na svaku točku dnevnog reda zasebno očitovati na način da se u poruci elektroničke pošte navede broj točke dnevnog reda o kojoj se izjašnjavaju uz navođenje „ZA“ ili „PROTIV“ , bez dodatnog obrazloženja glasovanja.

O elektroničkoj sjednici sastavlja se zapisnik kojem se priključuju i ispisi poruka elektroničke pošte članova Školskog odbora iz stavka 1. ovog članka.

Zapisnik se verificira na prvoj sljedećoj redovnoj sjednici Školskog odbora.

Članak 5.

Ovaj Poslovnik stupa na snagu osmog dana od dana njegove objave na oglasnoj ploči Škole.

Predsjednik Školskog odbora:

Zlatko Milić

Ovaj Poslovnik objavljen je na oglasnoj ploči Osnovne škole Antuna Bauera dana 28. rujna 2017..

KLASA:003-05/17-01/3

URBROJ2188-97-01-17-01

Vukovar,28. rujna 2017.

Ravnatelj Škole:

Joza Mihaljev